Document ID: /roh_data/filtered/Bilingualer_Corpus_interleaved-it-rm.jsonl.gz/1184

This is a text translated from Italian to Rumantsch Grischun.
Il Governo si oppone ad una riduzione dei sussidi federali ai centri d'intervento sulle strade nazionali

Il Governo grigionese respinge una riduzione dei sussidi federali ai centri d'intervento sulle strade nazionali. Ciò è quanto scrive nella sua presa di posizione relativa al rapporto sulla nuova regolamentazione dell'indennizzo finanziario dei centri d'intervento sulle strade nazionali. In seguito alla nuova impostazione della perequazione finanziaria e della ripartizione dei compiti tra Confederazione e Cantoni (NPC) la Confederazione diventa l'unica responsabile delle strade nazionali. I centri d'intervento, come i pompieri, i centri d'intervento in caso di incidenti con idrocarburi o incidenti chimici e contro la radioattività, restano invece di competenza dei Cantoni. Il rapporto della Confederazione mira a semplificare e rendere più efficiente il finanziamento secondo i principi della NPC.

Attualmente il Cantone dei Grigioni gestisce otto centri d'intervento sulle strade nazionali, un centro d'intervento in caso di incidenti chimici e due centri d'intervento in caso di incidenti con idrocarburi e incidenti chimici sulle strade nazionali A13 e A28. L'Ufficio tecnico cantonale dispone inoltre di pompieri per la galleria del San Bernardino. Secondo il Governo, con la nuova regolamentazione dell'indennizzo la Confederazione intende attuare una misura di risparmio, riducendo gli attuali sussidi federali da 14,6 a 12,2 milioni di franchi. Il Governo sostiene però che questi mezzi non devono in nessun caso essere ridotti. In caso contrario è fortemente in pericolo il lavoro pluriennale di sviluppo dei centri d'intervento. In caso di riduzione, gli enti responsabili dei centri d'intervento sarebbero inevitabilmente confrontati con riflessioni di principio in merito alle spese per la sicurezza della circolazione sulle strade nazionali.

Il concetto federale per le aree d'atterraggio in montagna incontra consensi

Il Governo grigionese si dichiara sostanzialmente d'accordo con il concetto della Confederazione relativo alle aree d'atterraggio in montagna. Il concetto tiene in sostanza conto dei contenuti del piano direttore cantonale 2000, scrive il Governo nella sua presa di posizione relativa al piano settoriale infrastrutture nella navigazione aerea, parte aree d'atterraggio in montagna.

Nei Grigioni esistono attualmente otto aree d'atterraggio in montagna; un'altra area si trova nella zona del ghiacciaio del Vorab, appena oltre il confine cantonale sul territorio del Cantone di Glarona. Secondo il Governo, il Cantone di montagna e turistico dipende da un'infrastruttura ben sviluppata per la navigazione aerea. Le aree d'atterraggio in montagna servono in primo luogo a scopi di istruzione e d'esercizio e solo in secondo luogo a scopi commerciali, come ad esempio per l'heliskiing. Quale complemento alla rete esistente, il Governo chiede che nel concetto vengano inserite opzioni per un'area d'atterraggio in montagna nella Landschaft Davos e per completamenti puntuali sul versante sud delle Alpi in Mesolcina e in Val Calanca.

Comunicati i progetti in votazione il 26 novembre 2006

Il Governo grigionese ha preso atto del fatto che domenica 26 novembre 2006 verranno sottoposti a votazione popolare quali progetti federali la legge federale del 24 marzo 2006 sulla cooperazione con gli Stati dell'Europa dell'Est e la legge federale del 24 marzo 2006 sugli assegni familiari (Legge sugli assegni familiari). Domenica 26 novembre 2006 andrà in votazione quale progetto cantonale anche la revisione parziale della Costituzione cantonale (art. 21 cpv. 1 e 3, art. 51 a e art. 55 cpv. 2; riforma della giustizia).

Riuscita l'iniziativa popolare "Gran Consiglio: 80 ne bastano"

Il Governo ha verificato le firme presentate il 25 settembre 2006 dell'iniziativa popolare "Gran Consiglio: 80 ne bastano", constatando che l'iniziativa è riuscita con 4'163 firma valide.

Governo favorevole alla riforma delle strutture nella previdenza professionale

Il Governo grigionese accoglie con favore la riforma delle strutture nella previdenza professionale proposta dalla Confederazione. Le condizioni quadro giuridiche ed economiche sempre più complesse pongono requisiti sempre maggiori ad una vigilanza efficace nella previdenza professionale, scrive il Governo nella sua presa di posizione relativa alla riforma delle strutture a destinazione della Confederazione. La riforma mira a rafforzare tramite regionalizzazioni la vigilanza diretta sul settore LPP. Inoltre è prevista la creazione di una commissione federale di alta vigilanza. Infine la riforma prevede di introdurre misure volte a favorire la permanenza nel mercato del lavoro dei dipendenti più anziani.

Secondo il Governo la via proposta verso la regionalizzazione e il rafforzamento della vigilanza diretta da parte dei Cantoni deve essere chiaramente sostenuta. Il Cantone dei Grigioni si trova già su questa via. Nella sessione di agosto, il Gran Consiglio ha approvato l'adesione del Cantone alla Convenzione sulla vigilanza LPP della Svizzera orientale con effetto al 1° gennaio 2008. Secondo il Governo devono essere sostenuti anche gli sforzi a favore di un'alta vigilanza rafforzata a livello federale. Con un'autorità di alta vigilanza competente che reagisce rapidamente si dispone di un sistema omogeneo che è all'altezza delle sfide.

Nuovo nome per l'Ufficio di coordinamento per questioni di uguaglianza

A partire dal 1° gennaio 2007 l'Ufficio di coordinamento per questioni di uguaglianza del Cantone dei Grigioni si chiamerà "Ufficio di coordinamento per le pari opportunità". La scelta del termine "pari opportunità" nell'ambito dell'uguaglianza è una precisazione del contenuto del lavoro in materia di uguaglianza. Secondo il Governo il cambiamento del nome è perciò sensato e giustificato.

Dai comuni e dalle regioni

- Klosters - Serneus: viene approvato il progetto singolo "Maltempo 2005 Klosters", parte ripristino impianti di urbanizzazione, del Comune di Klosters - Serneus. Alle spese sussidiabili di 2'641'000 franchi viene garantito un sussidio cantonale del 19 percento o di al massimo 501'790 franchi.

- Lüen: viene approvata la revisione parziale dello Statuto comunale, decisa in occasione dell'Assemblea comunale del Comune di Lüen del 1° dicembre 2005.

- Maladers: viene approvata la modifica dello Statuto comunale, decisa in occasione dell'Assemblea comunale del Comune di Maladers del 27 giugno 2006.

- Tschlin: viene approvato lo Statuto del Comune patriziale di Tschlin del 15 dicembre 2005.

- Felsberg: viene approvata la revisione parziale dello Statuto, decisa in occasione dell'Assemblea patriziale del Comune di Felsberg del 4 maggio 2006.

- Wiesen: viene approvata la revisione parziale della legge sulla tassa di soggiorno del Comune di Wiesen del 10 febbraio 2006.

- Laax: a Laax, su diversi tratti di strada comunale rispettivamente cantonale la velocità massima viene fissata a 30 km/h e vengono introdotte due "zone 30".

Sussidi cantonali a favore di diverse istituzioni

- Promozione della cultura: il Governo grigionese ha stanziato sussidi per un importo complessivo di 144'500 franchi per la promozione di 16 manifestazioni e opere culturali.

- Verein Ludotheken Graubünden: l'associazione delle ludoteche dei Grigioni riceve un sostegno di 20'000 franchi per l'esercizio 2006.

- Fondazione Azioni in Favore dell'Ambiente: alla Fondazione Azioni in Favore dell'Ambiente, che nel 2006 festeggia i suoi 30 anni duranti i quali ha fornito circa un terzo delle sue prestazioni nel Cantone dei Grigioni, viene concesso un sussidio una tantum di 20'000 franchi.

- Inventario digitale di eventi e immagini dei pericoli naturali nei Grigioni: il progetto "Inventario digitale di eventi e immagini dei pericoli naturali nei Grigioni" viene sostenuto con un sussidio una tantum pari a 10'000 franchi.

- Federazione del personale statale dei Grigioni: alla Federazione del personale statale dei Grigioni viene concesso un sussidio una tantum di 10'000 franchi per le attività e la festa del 4 maggio 2007 a Domat/Ems in occasione del suo 100° anniversario.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 19.10.2006

La regenza sa dosta cunter ina reducziun da las contribuziuns federalas dals servetschs d'avaria sin las vias naziunalas

La regenza grischuna refusa ina reducziun da las contribuziuns federalas als servetschs d'avaria sin las vias naziunalas. Quai declera la regenza en sia resposta da consultaziun pertutgant il rapport davart la nova regulaziun per indemnisar finanzialmain ils servetschs d'avaria sin las vias naziunalas. Cun la nova concepziun da la gulivaziun da finanzas e da las incumbensas tranter la confederaziun ed ils chantuns (NGF) daventa la confederaziun la suletta responsabla per las vias naziunalas. Ils servetschs d'avaria, sco per exempel ils pumpiers, la dustanza d'ieli, la guardia da chemia, e la dustanza cunter radiaziuns, restan dentant en la cumpetenza dals chantuns. Il rapport da la confederaziun ha - tenor ils novs princips da la NGF - l'intent da simplifitgar la finanziaziun e da la concepir a moda pli efficazia.

Il chantun Grischun sustegna actualmain otg basas sin las vias naziunalas, ina basa da guardia da chemia e duas basas da dustanza d'ieli e da chemia sin las vias naziunalas A13 ed A28. Plinavant posseda l'uffizi chantunal da construcziun bassa in portal da pumpiers per il tunnel dal San Bernardino. A l'avis da la regenza ha la confederaziun l'intenziun da realisar ina "mesira da spargn" cun questa nova regulaziun d'indemnisaziun ch'ella propona. Las contribuziuns federalas da fin ussa da 14.6 milliuns francs duain numnadamain vegnir reducidas sin 12.2 milliuns francs. Quests meds na dastgassan dentant, a l'avis da la regenza, mai vegnir reducids. Uschiglio saja la lavur constructiva ch'è vegnida prestada sur onns tar ils servetschs d'avaria periclitada vastamain. Tar ils purtaders da las basas provocass ina reducziun senza dubi ponderaziuns fundamentalas areguard ils custs per la segirezza dal traffic sin las vias naziunalas.

Il concept da la confederaziun per plazzas d'atterrament da muntogna chatta acceptanza

La regenza grischuna è da princip d'accord cun il concept da la confederaziun per plazzas d'atterrament da muntogna. Ch'il concept resguardia essenzialmain ils cuntegns dal plan directiv grischun 2000, scriva la regenza en sia consultaziun tar il plan secturial "infrastructura da l'aviatica", part plazzas d'atterrament da muntogna.

En il Grischun existan oz otg plazzas d'atterrament da muntogna ed in'ulteriura plazza sa chatta sin il territori dal glatscher dal Vorab mo gist da l'autra vart dal cunfin chantunal sin il territori dal chantun Glaruna. Il chantun da muntogna e da turissem è, a l'avis da la regenza, dependent d'ina infrastructura d'aviatica bain equipada. Las plazzas d'atterrament da muntogna servan en emprima lingia ad intents da scolaziun e d'exercizi e pir en segunda lingia ad intents commerzials sco per exempel al heliskiing. Per cumplettar la rait existenta pretenda la regenza d'integrar en il concept opziuns per ina plazza d'atterrament da muntogna en il circul da Tavau sco er per cumpettaziuns punctualas al sid da las Alps, en las Vals Mesauc e Calanca.

Ils projects da votaziun dals 26 da november 2006 èn fixads

La regenza grischuna ha prendì enconuschientscha dal fatg che dumengia ils 26 da november 2006, vegnan suttamess a la votaziun dal pievel sco projects federals la lescha federala dals 24 da mars 2006 davart la collavuraziun cun ils stadis da l'Europa da l'ost e la lescha federala dals 24 da mars 2006 davart ils supplements da famiglia (lescha davart ils supplements da famiglia). Dumengia, ils 26 da november 2006 vegni votà plinavant davart la revisiun parziala da la constituziun chantunala (art. 21 al. 1 e 3, art. 51 a ed art. 55 al. 2; refurma da la giustia) sco project chantunal.

L'iniziativa dal pievel "Cussegl grond: 80 bastan" è reussida

La regenza ha controllà las suttascripziuns da l'iniziativa dal pievel "Cussegl grond: 80 bastan" ch'èn vegnidas inoltradas ils 25 da settember 2006. Ella ha constatà che l'iniziativa è reussida cun 4'163 suttascripziuns valaivlas.

La regenza beneventa la refurma da structura tar la prevenziun professiunala

La refurma da structura che la confederaziun propona per la prevenziun professiunala vegn beneventada da la regenza grischuna. Che las cundiziuns da basa giuridicas ed economicas che daventan pli e pli cumplexas hajan adina puspè augmentà las pretensiuns visavi ina surveglianza efficazia en la prevenziun professiunala, scriva la regenza en sia resposta a la confederaziun tar la consultaziun davart la refurma da structura. La refurma ha la finamira da rinforzar la surveglianza directa dal sectur da la LPP tras regiunalisaziuns. Ultra da quai duai vegnir creada ina cumissiun da surveglianza suprema. La finala prevesa la refurma d'introducir mesiras per facilitar che lavurantas e lavurants pli vegls restian en il martgà da lavur.

La via previsa vers ina regiunalisaziun e vers in rinforz da la surveglianza directa tras ils chantuns sto vegnir sustegnida cleramain, a l'avis da la regenza. Ch'il chantun Grischun sa chattia sin la via dal project. La sessiun d'avust ha il cussegl grond acceptà la participaziun dal chantun al concordat da la surveglianza da la LPP da la Svizra da l'ost per il 1. da schaner 2008. Tenor l'opiniun da la regenza ston vegnir sustegnidas er las stentas per ina surveglianza suprema pli intensiva sin plaun federal. D'ina autoritad da surveglianza suprema cumpetenta e che reagescha svelt resulta in sistem omogen che satisfa a las pretensiuns.

Il post da stab per dumondas d'egualitad sa cloma da nov "post da stab per l'egualitad da las schanzas"

Il post da stab per dumondas d'egualitad dal chantun Grischun mida num per il 1. da schaner 2007 en "post da stab per l'egualitad da las schanzas". L'applicaziun da la noziun "egualitad da las schanzas" en connex cun "dumondas d'egualitad" è ina precisaziun dal cuntegn da la lavur d'egualitad. A la regenza para perquai la midada da num raschunaivla e giustifitgada.

Da vischnancas e da regiuns

- Claustra-Serneus: Il project singul "Malauras 2005 Claustra", part reparaziun dals stabiliments d'avertura, da la vischnanca da Claustra-Serneus vegn approvà. Als custs cun dretg da subvenziun da 2'641'000 francs vegn garantida ina contribuziun chantunala da 19 pertschient u da maximalmain 501'790 francs.

- Lüen: La revisiun parziala da la constituziun communala da la vischnanca da Lüen, concludida da la radunanza communala il 1. da december 2005, vegn approvada.

- Maladers: La midada da la constituziun communala da la vischnanca da Maladers, concludida da la radunanza communala ils 27 da zercladur 2006, vegn approvada.

- Tschlin: Ils statuts da la vischnanca burgaisa da Tschlin dals 15 da december 2005 vegnan approvads.

- Favugn: La revisiun parziala dals statuts, ch'è vegnida concludida da la radunanza da la vischnanca burgaisa da Favugn ils 4 da matg 2006, vegn approvada.

- Wiesen: La revisiun parziala da la lescha davart las taxas da cura da la vischnanca da Wiesen dals 10 da favrer 2006 vegn approvada.

- Laax: A Laax vegn fixada la sveltezza maximala sin 30 km/h per differentas vias communalas resp. chantunalas ed i vegnan introducidas duas "zonas da tempo 30".

Contribuziuns chantunalas a differentas instituziuns

- Promoziun da la cultura: La regenza grischuna ha concedì contribuziuns da totalmain 144'500 francs per promover 16 occurrenzas ed ovras culturalas.

- Uniun da las ludotecas dal Grischun: Per l'onn da gestiun 2006 survegn l'uniun da las ludotecas dal Grischun ina contribuziun da sustegn da 20'000 francs.

- Fundaziun svizra "acziuns en favur da l'ambient": La fundaziun svizra "acziuns en favur da l'ambient" che celebrescha l'onn 2006 ses giubileum da 30 onns e che ha furnì durant quest temp circa in terz da sias prestaziuns en il chantun Grischun survegn ina contribuziun da 20'000 francs.

- Inventari digital d'eveniments e da maletgs da privels da la natira en il Grischun: Il project "inventari digital d'eveniments e da maletgs da privels da la natira en il Grischun" vegn sustegnì cun ina contribuziun unica da 10'000 francs.

- Uniun dal persunal chantunal grischun: A l'uniun dal persunal chantunal grischun vegn empermessa ina contribuziun unica da 10'000 francs per las activitads da giubileum e per la festa dals 4 da matg 2007 a Domat a chaschun dal giubileum da 100 onns.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 19.10.2006